
Narva Linnavalitsuse ja JCDecaux Eesti OÜ vahel 07.12.2005.a  sõlmitud lepingu uues redaktsioonis vormistamine, selleks volituse andmine ja lepinguliste kohustuste jaotamine

1. Asjaolud ja menetluse käik

Narva linna Linnavara- ja Majandusameti, Narva Linna Arenduse ja Ökonoomika Ameti ning  JCDecaux Eesti OÜ (reg nr 10308263) vahel sõlmiti 07.12.2005.a  leping (edaspidi Leping), millega määrati kindlaks Narva linna haldusterritooriumil bussiootepaviljonide ja reklaamkonstruktsioonide paigaldamise ja haldamise kord ning poolte õigused ja kohustused nimetatud konstruktsioonide paigaldamisel ja haldamisel. Lepingu lõppemise aeg on 31.10.2013, kuid JCDecaux Eesti OÜ on oma kohustused bussiootepaviljonide paigaldamise osas lepingu raames täitnud.
26.09.2011.a pöördus Narva linna Linnavara- ja Majandusamet Narva Linna Arenduse ja Ökonoomika Ameti kaudu JCDecaux Eesti OÜ poole palvega paigaldada Narva linna haldusterritooriumil täiendavalt 20 (kakskümmend) bussiootepaviljoni, sh 8 tk 2013.aastal.
Vastuskirjas esitas JCDecaux Eesti OÜ taotluse lepingut pikendada ja muuta. Taotlusega palus JCDecaux Eesti OÜ pikendada Lepingu kehtivust 15 aastaks, esitas pakkumise paigaldada Narva linna haldusterritooriumile täiendavalt 20 bussipaviljoni ja taotles osa lepingu tingimuste muutmist.
JCDecaux Eesti OÜ esitatud taotlus on otstarbekas ja selle rahuldamine on Narva linna huvides. 

Lepingu kohaselt tegeleb JCDecaux Eesti OÜ bussiootepaviljonide ehitamisega ja kasutab ehitatud bussiootepaviljone reklaami eksponeerimiseks, seega on JCDecaux Eesti OÜ tegevust paviljonide ehitamisel võimalik käsitleda reklaamikonstruktsioonide paigaldamisena. Samal ajal kasutatakse antud reklaamikonstruktsioone tasuta ja piiramatult ühiskondlikes huvides (bussiootepaviljonidena).  

Konkurentsiseaduse § 14 lõige 1 sätestab eri- või ainuõiguse mõiste. Seaduse kohaselt käsitletakse Konkurentsiseaduses eri- või ainuõigusena riigi või kohaliku omavalitsuse üksuse poolt ettevõtjale antud õigust, mis võimaldab tal olla kaubaturul teiste ettevõtjatega võrreldes eelisseisundis või ainsaks ettevõtjaks sellel kaubaturul.
JCDecaux Eesti OÜ ei tegele bussiootepaviljonide teenuste osutamise valdkonnas. Bussiootepaviljonid ehitatakse ühiskonnarajatisena, mida elanikud kasutavad  tasuta ja piiramatult. Lähtudes sellest, ei ole JCDecaux Eesti OÜ tegevust bussiootepaviljonide ehitamisel võimalik käsitleda ettevõtlustegevusena, kuna antud juhul puudub tulu teenimise tunnus. Lähtudes sellest, on JCDecaux Eesti OÜ tegevust paviljonide ehitamisel ühiskondlikes huvides võimatu käsitleda Konkurentsiseaduse poolt reguleeritava õigussuhtena, kuna Konkurentsiseaduse § 1 lõike 1 sätestab selgelt, et Konkurentsiseaduse reguleerimisalaks on vaba ettevõtluse tagamine. Seega ei kohaldata Konkurentsiseaduse poolt sätestatud kohustust korraldada konkurssi eri- või ainuõiguse esitamisel paviljonide ehitamises. 
Väljaehitatud bussiootepaviljone kasutab JCDecaux Eesti OÜ. Antud bussiootepaviljonide kasutamist reklaami eksponeerimiseks ei tohi samuti käsitleda Konkurentsiseaduse reguleerimisala hulka kuuluva tegevusena. 

JCDecaux Eesti OÜ kasutab tema poolt ehitatud ja temale kuuluvaid paviljone reklaamikonstruktsioonidena JCDecaux Eesti OÜ levitatava reklaami eksponeerimiseks.  Bussiootepaviljonide ehitamise ja kasutamisega reklaamikonstruktsioonidena ei piirata muu reklaami eksponeerijate õigust ehitada reklaamikonstruktsioone ja eksponeerida reklaami.  JCDecaux Eesti OÜ poolt reklaami eksponeerimine bussiootepaviljonide abil ei anna JCDecaux Eesti OÜ-le eelisseisundit kaubaturul ega muuda JCDecaux Eesti OÜ teda ainsaks ettevõtjaks sellel kaubaturul.  JCDecaux Eesti OÜ turuosa Narvas ei ole valitsev.

Seega puuduvad Konkurentsiseadusega ettenähtud tunnused selleks, et kvalifitseerida JCDecaux Eesti OÜ õigust kasutada nende poolt ehitatud konstruktsioone reklaami eksponeerimise eesmärgil eri- või ainuõigusena.

Puuduvad ka alused käsitleda Narva linna suhteid JCDecaux Eesti OÜga Riigihangete seaduse reguleerimisalasse kuuluva suhetena. 

Riigihangete seaduse § 2 lõike 2 kohaselt on riigihange asjade ostmine, teenuste tellimine, ideekonkursside korraldamine, ehitustööde tellimine ja ehitustööde ning teenuste kontsessioonide andmine hankija poolt, samuti ehitustööde tellimine ehitustöö kontsessionääri poolt. Sisuliseks riigihanke põhitunnuseks on teenuste või asjade tasuline omandamine hankija poolt. See on ilmselge, et antud juhul ei omanda Narva linn midagi tasu eest. Samuti ei telli Narva linn teenuseid tasu eest. Seega puudub riigihanke põhitunnus.

Arvestades eeltoodut  puuduvad JCDecaux Eesti OÜ suhtes tunnused, mis võimaldavad kohaldada antud suhetele Konkurentsiseadust ning Riigihangete seadust. Seega puuduvad alused nõuda konkursi korraldamist. Lähtudes sellest puuduvad ka alused loobuda JCDecaux Eesti OÜga sõlmitud lepingu pikendamisest. 

Kohaliku omavalitsuse korralduse seaduse § 6 lõike 1 kohaselt on omavalitsuseüksuse ülesandeks korraldada omavalitsuseüksuse territooriumil kommunaalmajandust, heakorda, ühistranspordi teenust ning  teede ja tänavate korrashoidu. Lähtudes sellest on Narva linna ülesandeks ka bussiootepeatuste paigaldamine ja nende korrashoiu tagamine. JCDecaux Eesti OÜga sõlmitud tegevlepingu raames paigaldas JCDecaux Eesti OÜ Narva linnas lepingu alusel tasuta 20 (kakskümmend) bussipaviljoni ja teostas oma kulul antud bussipaviljonide korrashoiu.  Narva linna huvides on linna infrastruktuuri edasine arendamine. Koostöö JCDecaux Eesti OÜga võimaldab Narva linnal täita oma ülesanded bussipaviljonide paigaldamise ja korrashoiu osas säästlikult. Seega on Narva linna huvides pikendada Lepingu kehtivust tingimusel, et JCDecaux Eesti OÜ paigaldab täiendavaid bussipaviljone.
Esialgselt olid Lepingu poolteks Narva Linna Linnavara- ja Majandusamet, Narva Linna Arenduse ja Ökonoomika Amet ja JCDecaux Eesti OÜ. 
See, et Narva linna nimel tegelesid Lepingu sõlmimisel kaks Narva Linnavalitsuse ametiüksust, oli põhjendatud sellega, et Lepingust tulenevad Narva linna kohustused on erinevate Narva Linnavalitsuse ametiüksuste pädevuses. 

28.06.2012.a Narva Linnavolikogu otsusega nr 94 on muutnud Narva Linnavalitsuse struktuur ja loodud uued ametiüksused. Seoses struktuuri muutmisega on Narva linna Linnavara- ja Majandusameti funktsioonid jaotatud erinevate Narva Linnavalitsuse ametiüksuste vahel. Narva Linnavalitsuse poolsed Lepingu kohustused ja õigused olid osaliselt üle antud Narva Linna Arhitektuuri ja Linnaplaneerimise Ametile.  Lähtudes sellest tegelevad praegu Lepinguga seotud küsimustes juba kolm ametiüksust. Seetõttu, et nad ei ole iseseisvad juriidilised isikud, vaid Narva Linnavalitsuse ametiüksused, on Lepingu pooleks Narva Linnavalitsus. Selleks, et lihtsustada Lepinguga seotud küsimuste lahendamist, on mõistlik määrata Lepingu pikendamisel ja uues redaktsioonis vormistamisel Narva linna esindajaks Lepingus Narva Linnavalitsus ja sõlmida Lepingu uus redaktsioon Narva Linnavalitsuse nimel.
Taotlus on esitatud Lepingu pikendamise kohta ja Lepinguga seotud kohustused on veel täitmisel. Lepingu pikendamisel kuuluvad muutmisele ja täiendamisele ka muud Lepingu sätted. Muudatused ja täiendused on mahukad. Lähtudes sellest ei ole otstarbekas lõpetada Lepingut ja sõlmida uut Lepingut, kuid mõistlik on kanda Lepingusse vajalikud muudatused ja vormistada Leping uues redaktsioonis.
2. Õiguslikud alused

Kohaliku omavalitsuse korralduse seaduse § 30 lg 1 p 3 kohaselt lahendab ja korraldab linnavalitsus kohaliku elu küsimusi, mis ei kuulu volikogu pädevusse. 

Narva linna  Põhimääruse punkti 5.3.4. kohaselt on linnapeal allkirjaõigus Narva linna nimel tehingute teostamisel. 
Narva linna Põhimääruse punkti 5.1.3.kohaselt  juhib linnavalitsus linna haldusaparaadi tegevust. Linnavalitsus korraldab ka linnavalitsuse struktuurüksuste tegevust ja kehtestab  kohustuste jaotust.

Seega on Narva Linnavalitsusel õigus otsustada Lepingu muutmise küsimused, jaotada Narva Linnavalitsuse ametiüksuste vahel Lepingust tulenevate kohustuste täitmist ja volitada Narva Linnavalitsuse esindajat Lepingu vormistamiseks uues redaktsioonis.

3. Otsus

3.1.   Vormistada JCDecaux Eesti OÜga 07.12.2005.a sõlmitud leping uues redaktsioonis (lepingu projekt on lisatud käesoleva korralduse juurde).
3.2. Volitada Narva linnapead Tarmo Tammiste't allkirjastama Narva Linnavalitsuse nimel Lepingu uues redaktsioonis.
3.3.  Kohustada Narva Linnavalitsuse Narva Linnavara-ja Majandusametit esitama JCDecaux Eesti OÜ-le uute bussipaviljonide (20 tk) paigaldamise kohad vastavalt Narva Linnavalitsuse Narva Arhitektuuri- ja Linnaplaneerimise Ameti poolt esitatud asendiplaanidele. 
3.4. Panna  Narva linna ja JCDecaux Eesti OÜ vahel  sõlmitava lepingu uue redaktsiooni  § 2 ja § 3 kontroll ja nendest tulenevad kohustused ja õigused Narva Linnavalitsuse Narva Arhitektuuri ja Linnaplaneerimise Ametile.
3.5. Panna  Narva linna ja JCDecaux Eesti OÜ vahel  sõlmitava lepingu uue redaktsiooni § 4 - 6 kontroll ja nendest tulenevad kohustused ja õigused Narva Linnavalitsuse Narva Linna Arenduse ja Ökonoomika Ametile.
4. Rakendussätted 

4.1. Narva Linnavalitsuse Linnakantseleil teha korraldus teatavaks Narva Linnavara- ja Majandusametile, Narva Linna Arenduse ja Ökonoomika Ametile, Narva Arhitektuuri ja Linnaplaneerimisametile ja JCDecaux Eesti OÜle.

4.2. Korraldus jõustub seadusega ettenähtud korras.
4.3. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul  arvates korralduse teatavakstegemisest Narva Linnavalitsuse poolt. 

